Aureliano Pereira

Aureliano José Pereira de la Riva, nado en Lugo o 22 de xaneiro de 1855Máiz (2006), p. 14 e finado en Madrid o 31 de outubro de 1906,Carballo (1975), p. 439Máiz (2006), p. 34 foi un político, xornalista e escritor galego.

 Traxectoria 
De orixes familiares humildes, non lle foi posible cursar estudos superiores.

 Labor periodístico 
Desempeñou o labor de xornalista en publicacións periódicas como El Heraldo Gallego, El Diario de Lugo e El Regional (que dirixiu desde a súa fundación en 1884 ata 1893). Colaborou con varios periódicos e revistas como La Ilustración Republicana Federal (1872),​ El Bazar (1874), La Familia (1875), Barcelona Cómica (1895), La Ilustración Española y Americana​ o El País. A finais de 1899, en Madrid, encargouse da dirección, e foi redactor, da revista Nuevo MundoRevista Gallega, 244, 12-11-1899, p. 3., El Nacional e outros periódicos.Ossorio (1903), p. 339

 Ideoloxía política 
Liderou o rexionalismo federalista da segunda metade do século dezanove. Estivo afiliado durante anos ao Partido Republicano Federal de Galicia,Máiz (2006), p. 35 no que ocupou cargos de certo relevo provincial, chegando a ser elixido concelleiro de Lugo en 1887. O seu peso na organización federal viría confirmarse ao ser nomeado, conxuntamente con Manuel Mosquera Lequerica e Modesto Moyrón, membro da comisión encargada, xunto a Moreno Barcia, da redacción do Proxecto de Constitución para o futuro Estado Galego, texto clave do federalismo en Galicia, que sería discutido e aprobado na Asemblea de Lugo do 2 ao 7 de xullo de 1887.

Sen abandonar o federalismo, en 1890 intégrase na Asociación Regionalista Gallega de Manuel Murguía e Alfredo Brañas, como Secretario do Comité Rexionalista de Lugo. Sendo un caso único no galeguismo do século XIX, ao articular o rexionalismo cultural e político co federalismo republicano.

Republicano convencido, contrario ao caciquismo, partidario dunha sociedade laica e inimigo do sistema foral, foi un home preocupado pola situación da muller do seu tempo e un simpatizante do movemento obreiro.

Apartado da practica política rexionalista desde 1893, apoia o Partido Liberal Fusionista. En 1894 trasládase a Madrid cun posto de modesto funcionario no Ministerio de Fomento, e alí tamén,  afastado de Galicia, transcorreron os derradeiros anos da súa vida.

 Obra 
miniatura|Aureliano José Pereira de la Riva.
Entre a súa obra poética, na súa totalidade en lingua galega, destacan Cousas da aldea (1891) Terra a miña (1891) e A cova da serpe (1892), coas que obtería galardóns diversos en certames e xustas. Publicou ademais numerosas composicións soltas en xornais e revistas. Así mesmo, preocupado polo futuro da literatura galega, sentiu a necesidade de crear unha editorial, obxectivo que se acadaría finalmente co nacemento da Biblioteca Gallega, impulsada por Andrés Martínez Salazar e Juan Fernández Latorre.

 Títulos 
 Soledad, Lugo, 1879.Soledad 
 El Regionalismo, Barcelona, 1887.El Regionalismo 
 Poesías, Lugo, 1891 (con D. L. González López).Poesías 
 Romancero de la ciudad de Lugo, Lugo, 1892.Romancero de la ciudad de Lugo 
 A Cova d'a serpe, Lugo, 1892.A Cova d'a serpe 
 El Regionalismo y la poesía gallega, Lugo, 1895.El Regionalismo y la poesía gallega 

 Notas 

 Véxase tamén 

 Bibliografía 




 Máiz, Ramón; Martínez Eiras, Esther (2006). "Aureliano Pereira. Escritos sobre Federalismo e Galeguismo"  A Coruña: Xunta de Galicia (CIRP). ISBN 978-84-453-4302-9.
 Ossorio y Bernard, Manuel (1903). «Pereira (Aureliano J.». Ensayo de un catálogo de periodistas españoles del siglo XIX. Madrid: Imprenta y litografía de J. Palacios.

 Ligazóns externas 

 Aureliano Pereira na Biblioteca Virtual Galega.
 "Lembranza de Aureliano J. Pereira" 22/01/15, RAG.

Categoría:Políticos de Galicia
Categoría:Xornalistas de Lugo
Categoría:Escritores de Galicia en lingua castelá
Categoría:Escritores de Galicia en lingua galega
Categoría:Poetas de Galicia
Categoría:Nados en Lugo
Categoría:Nados en 1855
Categoría:Finados en 1906
Categoría:Membros correspondentes da Real Academia Galega
Categoría:Poetas en lingua galega
Categoría:Escritores de Galicia coa obra no dominio público